Projektas
[image: ]

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-38 „DĖL KREIPIMOSI DĖL SOCIALINĖS PARAMOS MOKINIAMS KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081] 2026 m. spalio 22 d. Nr. SP-229  
Kėdainiai

Kėdainių rajono savivaldybės taryba nusprendžia: 
Pakeisti Kreipimosi dėl socialinės paramos mokiniams Kėdainių rajono savivaldybėje tvarkos aprašą, patvirtintą Kėdainių rajono savivaldybės tarybos 2019 m. kovo 29 d. sprendimu Nr. TS-38 „Dėl Kreipimosi dėl socialinės paramos mokiniams Kėdainių rajono savivaldybėje tvarkos aprašo patvirtinimo“:
1. Pakeisti 12 punktą ir jį išdėstyti taip:
„12. Tvarkos aprašo 10 ir 11 punktuose nustatytais atvejais kaimiškųjų seniūnijų atsakingi specialistai pateikia šio tvarkos aprašo 16 punkte nurodytus dokumentus ir Buities ir gyvenimo sąlygų patikrinimo aktą Kėdainių rajono savivaldybės administracijos Socialinės paramos skyriui (toliau – Socialinės paramos skyrius), o Kėdainių miesto seniūnijos specialistai – šios seniūnijos valstybės tarnautojui ar darbuotojui, Savivaldybės mero įgaliotam priimti sprendimus dėl socialinės paramos mokiniams skyrimo.“
2. Pakeisti 16 punktą ir jį išdėstyti taip:
[bookmark: _Hlk242689850]„16. Kreipdamasis dėl socialinės paramos mokiniams, pareiškėjas, išskyrus šio tvarkos aprašo 15 ir 17 punkte nustatytus atvejus, pateikia Lietuvos Respublikos socialinės apsaugos ir darbo ministro patvirtintos formos prašymą-paraišką (toliau – prašymas-paraiška) ir visus būtinus duomenis, nurodytus Piniginės socialinės paramos nepasiturintiems gyventojams įstatymo 20 straipsnio 4 dalyje (išskyrus duomenis apie bendrai gyvenančių ar vieno gyvenančio asmens turimą turtą). Iš pareiškėjų nereikalaujama pateikti duomenų ir (ar) dokumentų, kuriuos Socialinės paramos skyrius ar Kėdainių miesto seniūnija gali patikrinti ar gauti iš valstybės registrų ir (ar) kitų informacinių sistemų arba kurie pagal teisės aktus yra paskelbti viešai, išskyrus atvejus, kai tokie duomenys ir (ar) dokumentai dėl objektyvių priežasčių nėra prieinami.“

AIŠKINAMASIS  RAŠTAS
DĖL KĖDAINIŲ RAJONO SAVIVALDYBĖS TARYBOS 2019 M. KOVO29 D. SPRENDIMO NR. TS-38 „DĖL KREIPIMOSI DĖL SOCIALINĖS PARAMOS MOKINIAMS KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. spalio 12 d.
Kėdainiai

Parengto sprendimo projekto tikslai:
[bookmark: _Hlk242695085]Pakeisti Kreipimosi dėl socialinės paramos mokiniams Kėdainių rajono savivaldybėje tvarkos aprašo 12, 16 punktus, siekiant užtikrinti teisinio reguliavimo atitiktį galiojantiems teisės aktams.
Sprendimo projekto esmė, rengimo priežastys ir motyvai:
Vadovaujantis Lietuvos Respublikos viešojo administravimo įstatymo Nr. VIII-1234 1, 2, 5, 9, 10, 11, 12, 19, 23, 24, 29, 30, 31, 33, 35, 37, 40 straipsnių ir IV skyriaus pavadinimo pakeitimo, įstatymo papildymo III1 skyriumi, 331 straipsniu ir priedu bei 29 straipsnio pripažinimo netekusiu galios įstatymu, pakeistos įstatymo 12 straipsnio nuostatos, reglamentuojančios asmenų prašymų pateikimą ir kartu teikiamus duomenis bei dokumentus. Nustatyta, kad viešojo administravimo subjektai negali reikalauti iš asmenų pateikti duomenų ir (ar) dokumentų, kuriuos gali gauti patys iš valstybės registrų, informacinių sistemų ar kitų oficialių šaltinių, taip pat kai šie duomenys yra viešai prieinami. 
Sprendimo projektu patikslinamas duomenų pateikimo procesas, numatant, kad iš besikreipiančių asmenų nereikalaujama perteklinės informacijos ar dokumentų, kuriuos atsakingos institucijos gali savarankiškai gauti iš valstybės registrų ir informacinių sistemų. 
Lėšų poreikis (jeigu sprendimui įgyvendinti reikalingos lėšos):
Papildomų savivaldybės biudžeto lėšų sprendimo įgyvendinimui nereikės.
Laukiami rezultatai:	
Bus užtikrintas Tvarkos aprašo nuostatų suderinamumas su viešojo administravimo srities teisiniu reglamentavimu, sumažinta administracinė našta asmenims.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Socialinės paramos skyriaus vedėja                                                                 Gintarė Vainauskienė   	            		                      

